<classify> Vifaa hivyo vilikabidhiwa na Meneja wa Kilimanjaro Premium Lager, Pamela Kikuli, ambavyo ni pamoja na jezi za mechi seti mbili kwa kila klabu, jezi za mazoezi, mipira, sheen guard, viatu vya kuchezea mechi, viatu vya mazoezi, soksi, glavu za makipa na mavazi ya makocha.Akikabidhi, Pamela alisema ni matumaini yake kuwa klabu zote mbili zitatunza vifaa hivyo na wachezaji watatumia vifaa vinavyohitajika katika sehemu husika. Alisema pamoja na kutoa vifaa kila mwanzo wa msimu, Kilimanjaro Premium Lager imeendelea kuhakikisha mishahara ya wachezaji inalipwa kwa wakati na pia ilinunulia klabu zote mbili mabasi ya kusafiria.Katika hatua nyingine alitoa pongezi kwa Simba na Yanga kwa kumaliza katika nafasi nzuri katika Ligi Kuu msimu uliopita, ambapo Yanga waliibuka mabingwa huku Simba ikimaliza ya tatu.Alitoa changamoto kwa Simba ijitahidi msimu ujao iweze kushika nafasi ya kwanza au ya pili ili icheze mashindano ya kimataifa kama wenzao Yanga. Simba haijacheza mahindano haya kwa misimu takribani mitatu sasa.Simba na Yanga zilitakiwa kuongeza bidii kwani msimu ujao unatarajiwa kuwa mgumu na wenye upinzani zaidi kutoka kwa timu kama Azam, Mwadui, Ndanda , Mtibwa, Kagera ambazo ni tishio kwa hizo.Vifaa hivyo vilipokelewa na Kaimu Katibu Mkuu wa Simba, Collin Frisch na Mkuu wa Idara ya Masoko wa Yanga, Omar Kaya ambao waliahidi kuvitumia vifaa hivyo vizuri.  <topic>: michezo 